PRIOPĆENJE ZA MEDIJE

SVIBANJ NA HBO MAXU

Zagreb, 2. svibnja 2024.

[bookmark: _Hlk162596346]Svibanj na HBO Max streaming platformu donosi nove sezone Max Original serija „Komičari“ i „Slatke male lažljivice: Izvorni grijeh“, zatim premijeru druge sezone Adult Swim serije „Nasmijani prijatelji“ kao i novu Argentinsku seriju „Vesela šestorka“. Od filmova izdvajamo film „Samaritanac“ sa Sylvesterom Stalloneom u glavnoj ulozi, istinitu životnu priču „Trinaest života“ koja je zaokupila svijet i dokumentarac „Američki bombaški napad: Motiv tragedije 19. travnja“ u režiji Emmyjem nagrađenog Marca Levina, koji istražuje porast političkog nasilja u Americi kroz prizmu bombaškog napada u Oklahoma Cityju.

KOMIČARI (Hacks) 
HBO MAX premijera: 2. svibnja
2023 | serija | Max Original  | 3. sezona
Priča o mračnom mentorskom odnosu između Debore Vance, legendarne komičarke iz Las Vegasa, i pomalo razmažene, izopćene 25-godišnjakinje.

SLATKE MALE LAŽLJIVICE: IZVORNI GRIJEH (Pretty Little Liars: Original Sin)
HBO MAX premijera: 9. svibnja
2023 | serija | Max Original  | 2. sezona
Prije 20 godina, niz tragičnih događaja gotovo je uništio radnički gradić Millwood. Sada skupinu različitih tinejdžerica – posve novih malih lažljivica – muči nepoznat napadač.

NASMIJANI PRIJATELJI (Smiling Friends)
HBO MAX premijera: 13. svibnja
2024 | animirana serija | Adult Swim  | 2. sezona
Uronite u svijet „Nasmijanih prijatelja“, gdje se Pim, Charlie, Zongo, Allan i Glep bore protiv zlikovaca i gadnih negativaca, a možda se neki likovi usput i nasmiješe! Uostalom, to i JEST njihov posao! Ovo će biti epska sezona i vi ćete uživati u njoj!

VESELA ŠESTORKA (Six Is Not A Crowd (Aka. Felices Los Seis (Te Para Seis))
HBO MAX premijera: 2. svibnja
2023 | komedija | Argentina | 1. sezona
Carolina i Damián stvoreni su jedno za drugo, ali imaju različite ideje o seksu i ljubavi. Ako žele biti zajedno, morat će naučiti mnogo toga o ljubomori, predrasudama i monogamiji.

MARRIED TO REAL ESTATE (Married To Real Estate) 
HBO MAX premijera: 1. svibnja
2023 | Lifestyle | Discovery | 3. sezona
Bračni par Egypt Sherrod i Mike Jackson pomoći će većem broju obitelji iz Atlante da kupe domove s potencijalom i pretvore ih u domove iz snova koji oduzimaju dah u novoj sezoni od 12 epizoda hit HGTV serije. Egypt, agentica za nekretnine i dizajnerica, i njezin suprug Mike, građevinar, nastavit će inspirirati obožavatelje i održavati zabavu dok vode uspješne poslove s nekretninama, vode svoje kućanstvo i odgajaju svoje tri kćeri.

SAMARITANAC (Samaritan)
HBO MAX premijera: 17. svibnja
Premijera: 19. svibnja u 20:00
2022 | akcija
Sa Sylvesterom Stalloneom u glavnoj ulozi, „Samaritanac“ prati dječaka (Javon „Wanna“ Walton) koji želi otkriti je li mitski heroj (Stallone) koji je čuvao njegovo susjedstvo, i nestao prije 20 godina nakon tragičnog događaja, još živ. Temeljen na grafičkoj noveli Bragija F. Schuta, u režiji Juliusa Averyja, ovaj žestoki triler maštovit je novi pogled na žanr akcijskih junaka.

TRINAEST ŽIVOTA (Thirteen Lives)
HBO MAX premijera: 10. svibnja
HBO premijera: 12. svibnja u 20:00
2022 | biografska drama
Temeljen na istinitoj životnoj priči koja je zaokupila svijet, „Trinaest života“ jest uzbudljiva priča o spašavanju dječačkog nogometnog tima iz špilje Tham Luang u Tajlandu nakon što su ostali zarobljeni zbog jake kiše i poplave. Uz pomoć najvještijih ronilaca na svijetu, ono što slijedi jest mučna spasilačka misija koja prikazuje hrabrost na najvišoj razini i ponovno potvrđuje snagu ljudskog duha.

JASTOG (The Lobster) 
HBO MAX premijera: 17. svibnja
HBO premijera: 23. svibnja u 18:00
2015 | Dramedy  | Irska
„Jastog“ je crnohumorna ljubavna priča u kojoj je pronalaženje ljubavi pitanje života i smrti. Ljubavna priča smještena u bliskoj budućnosti u kojoj se samci, prema pravilima Grada, uhićuju i prebacuju u Hotel. Ondje su dužni u roku od 45 dana pronaći odgovarajućeg partnera. Ako u tome ne uspiju, pretvaraju se u životinju po svom izboru te ih puštaju u Šumu. Jedan očajan muškarac pobjegne iz Hotela u Šumu u kojoj živi pobunjenička skupina zvana Usamljenici te se zaljubi, iako se to protivi njihovim pravilima.

AMERIČKI BOMBAŠKI NAPAD: MOTIV TRAGEDIJE 19. TRAVNJA (An American Bombing: The Road To April 19th)
HBO MAX: DOSTUPNO ODMAH
HBO premijera: 9. svibnja u 21:35
2024 | dokumentarni film
Godine 1995. Amerikanac Timothy McVeigh detonirao je kamion pun eksploziva ispred savezne zgrade Alfred P. Murrah ubivši 168 osoba, od čega 19-ero djece. U režiji Emmyjem nagrađenog Marca Levina, ovaj dokumentarac istražuje porast političkog nasilja u Americi kroz prizmu bombaškog napada u Oklahoma Cityju prateći korijene protuvladina sentimenta i njegove odjeke u današnjem društvu. Uz emocionalna upozorenja onih koji su pretrpjeli tragične gubitke u najsmrtonosnijem domaćem napadu u povijesti SAD-a, film povezuje McVeigha s ideologijom šireg ekstremističkog pokreta, istodobno propitujući lekcije naučene iz prošlih terorističkih činova i služeći kao važan poziv na buđenje.

FANTASTIČAN STROJ (And The King Said, What A Fantastic Machine)
HBO MAX premijera: 16. svibnja
HBO premijera: 16. svibnja u 21:30
2023 | dokumentarni film
Filmski redatelji Axel Danielson i Maximilien Van Aertryck („Skakaonica“, „Jobs For All!“) ponovno usmjeravaju svoje kamere izravno na društvo, ovaj put kako bi istražili, objasnili i razotkrili kako je naša nekontrolirana opsjednutost slikom promijenila naše ljudsko ponašanje. Film prikazuje kako smo u samo 200 godina prešli put od snimanja slike dvorišta do industrije sadržaja vrijedne više milijardi eura. Uz ekskluzivnu upotrebu arhivskih i pronađenih snimaka, film rabi sam medij koji ispituje u samorefleksijskoj, ali urnebesnoj montaži.

SIMPATIZER (The Sympathizer)
HBO MAX: novi nastavci u ponudu dolaze ponedjeljkom
HBO premijera: ponedjeljkom u 20:00
2024 | špijunski triler | HBO Original  | serija
Nova HBO Original serija prati komunističkog špijuna francusko-vijetnamskog podrijetla tijekom posljednjih dana Vijetnamskog rata i njegova progona u SAD. U seriji glume Robert Downey Jr., Scott Ly, Hoa Xuande, Fred Nguyen Khan, Tom Dang, Toan Le, Ky Duyen.

TU SMO IV (We're Here S4)
HBO MAX: novi nastavci u ponudu dolaze subotom
2024 | serija | HBO Original  | 4. sezona
Nakon triju sezona Emmyjem nagrađivane serije, Bob the Drag Queen, Eureka O'Hara i Shangela predali su baklju – ili krunu – Sashi Velour, Priyanki, Jaidi Essence Hall i Latrice Royale u četvrtoj sezoni. Pružajući dublji pogled na lokalne političke sustave i sudionike, anti-LGBTQ+ zakonodavstvo i opoziciju te njihov učinak na LGBTQ+ zajednicu, nove kraljice nastavljaju širiti ljubav i povezanost u malim gradovima Amerike kroz umjetnost draga. Tijekom šest epizoda, kraljice regrutiraju raznoliku skupinu stanovnika iz gradova u Tennesseeju i Oklahomi kao svoje "drag kćeri". Pomažu im prevladati borbe i nesigurnosti kako bi izrazili svoje istinsko ja pred svojom obitelji, prijateljima i zajednicama toplim i dojmljivim izvedbama koje slave ljubav, individualnost i samoprihvaćanje.


Sinopsise i fotografije naslova možete pronaći na press stranici: https://press-hr.wbd.eu/




O HBO Maxu
HBO Max™ je streaming platforma koja nudi zabavu vrhunske kvalitete. HBO Max nudi širok izbor serija, filmova i specijala za gledatelje svih uzrasta, od kultnih produkcija HBO, Warner Bros., DC, Max Originals sadržaja i blockbuster filmova. Streaming platforma je prvobitno lansirana u SAD-u u svibnju 2020. godine, a u lipnju 2021. je predstavljena jeftinija opcija pretplate s reklamama. Trenutno dostupan na 61 teritoriju, HBO Max je započeo globalno proširenje prošlog ljeta, lansiranjem na tržištima u Latinskoj Americi i Karibima, nakon čega je uslijedio ulazak na europsko tržište s lansiranjem usluge u nordijskim zemljama, Španjolskoj, Portugalu, Nizozemskoj, Centralnoj i Istočnoj Europi.

O tvrtki Warner Bros. Discovery
Warner Bros. Discovery (NASDAQ: WBD) je vodeća globalna tvrtka iz područja medija i zabave, koja stvara i distribuira najdiferenciraniji i najpotpuniji svjetski portfelj sadržaja i brendova na području televizije, filma i streaminga. Prisutni u više od 220 zemalja i teritorija i na 50 jezika, Warner Bros. Discovery inspirira, informira i zabavlja publiku širom svijeta kroz svoje kultne brendove, među kojima su: Discovery Channel, discovery+, BluTV, CNN, DC, Eurosport, HBO, HGTV, Food Network, OWN, Investigation Discovery, TLC, Magnolia Network, TNT, TBS, truTV, Travel Channel, Max, Animal Planet, Science Channel, Warner Bros. Film Group, Warner Bros. Television Group, Warner Bros. Games, New Line Cinema, Cartoon Network, Adult Swim, Turner Classic Movies, Discovery en Español, Hogar de HGTV i drugi. Za više informacija posjetite http://www.wbd.com.

